Mõned inimesed on oma, mõned võõrastes kodudes, mõned on haiglas ja üks loll istub haigla kõrvaltänaval autos. Tuul ulub ja hulgub mööda parapette, kolistab remondimeeste piirdeaiaga, kõigutab autotki. Smilers laulab midagi Petsi vanast bee-emm-veest. Vaatan valgustatud ja valgustamata haiglaaknaid ja nuputan, kus küll tema lamada võiks. Tegelikult tulin keset ööd siia tooma sõnumit, et mu sees miski plingib  rohelise värviga - kõik saab korda, kõik laabub, mu armas. Lastega on ka kõik korras, kui veel isa kah jalad alla saaks ja pea selgeks. Tegelikult peab minema ja ikkagi hommikuni magada proovida, eilse öö saldo oli kokku pool tundi. Head ööd, hiline lugeja, klõpsan arvuti kokku!